**№ 27 жалпы билим берүү мектеби**

**Ачык сабак**

**Лексикалык темасы:Мен келечекте ким болгум келет?**

**Грамматикалык тема: Этиштин жекелик жана көптүк санын бышыктоо.**

**Класс:6-б**

**Мугалим:Болотканова Чынара Жаныбековна**

**2018-2019-окуу жылы**

**Класс: 6-б**

**Мугалим:Болотканова Ч.Ж.**

**Өткөрүү убактысы: 28 ноябрь 2018- жыл**

**Сабак : 5**

**Сабактын кептик темасы**:**Мен келечекте ким болгум келет?**

**Сабактын грамматикалык темасы**:**Этиштин жекелик жана көптүк санын бышыктоо.**

**Сабактын тиби**: Билимдерди бышыктоо,билгичтиктерди жана көндүмдөрдү калыптандыруу сабагы.

**Сабактын максаты**:

**Тилдик:** Окуучулар этиштин жекелик жана көптүк санын кайталап,аларды өз ара айырмалап ,бышыкташат.

**Кептик**: Ар кандай кесиптер жөнүндө сүйлөшүү менен,кеӊештерди окуу менен окуучулардын ой жүгүртүүсү,сүйлөө кеби өнүктүрүлөт.

**Социо-маданий**:Келечектеги кесибин тууура тандоого багыт алышат. Биргелешип иштөө аркылуу окуучулар өз ара мамиле түзүүгө,ынтымактуу иштөөгө үйрөнүшөт.

***Сабактын формасы:Жекече иштөө, жупта иштөө,топто иштөө.***

***Сабактын ыкмасы***: Практикалык жана изденүү ыкмасы

**Сабактын жабдылышы**: проектор,ноутбук,ватман,түрдүү түстөгү маркерлер,окуу китеби.

**Сабактын жүрүшү:**

**1.Уюштуруу учуру**

Учурашуу .

Окуучулардын маанайын сурамжылоо.

***Баалоо критерийлери*** менен тааныштыруу.

|  |  |  |  |  |  |  |
| --- | --- | --- | --- | --- | --- | --- |
| № | Окуучулардын аты ,жөнү | активдүүлүгү | Оюн так,туура айта алгандыгы | Топтогу иши | Үй тапшырмасы | Граммат  мат билүүсү |
| 1 |  |  |  |  |  |  |
| 2 |  |  |  |  |  |  |
| 3 |  |  |  |  |  |  |
| 4 |  |  |  |  |  |  |
| 5 |  |  |  |  |  |  |
| 6 |  |  |  |  |  |  |

Топторго 1,2,3 деп саноо аркылуу бөлүнүү.

**Үй тапшырмасын текшерүү:**

50-көнүгүү” Ата-энемдин кесиби”айтып берүү

**Жаӊы сабак:**

Балдар,доскадагы ырды окуу менен сабагыбызды баштайлы.

Кана,ким окуп берет?

***Жылдан-жылга чоӊоюп жатам***

***Жакында он жетиге толом***

***Каякка барып иштейм?***

***Эмне менен алектенем?***

Эми ушул ырдагы **этиш сөздөрдү көптүк санга айлантып** дагы бир жолу окуп бергиле.

Демек ,балдар,бүгүнкү сабакта эмне жөнүндө сүйлөшөбүз деп ойлойсуӊар?

Окуучулардын жообу ....

Мугалим:Азаматсыӊар,туура таптыӊар.

Бүгүнкү биздин темабыз:**Мен келечекте ким болгум келет?( Этиштин жекелик жана көптүк санын бышыктоо)**

***Сабагыбыздын максаты: Этиштин жекелик жана көптүк санын кайталап,бышыктайбыз.***

***Ар түрдүү кесиптер жөнүндө сүйлөшөбүз.***

***Келечектеги кесибиӊерди туура тандоого багыт аласыӊар***

Кесипти тандоо оӊой иш эмес,туурабы,балдар?

Кесип,эмгек жөнүндө кандай макал-ылакаптарды билесиӊер?

Мага айтып бергилечи.

М:Кесибиӊди сүйсөӊ,ишиӊ **ийгиликтүү** болот.

Эмгектен бакыт тапкан адам—**чыныгы** сулуу адам.

Эмгек **даӊкка** жеткизет.

Эмгек бар жерде **жылыш** бар,жылыш бар жерде **ырыс** бар.

Эмгектин наны таттуу,**жалкоонун** жаны таттуу.

1. **51-көнүгүү.**

Силер келечекте ким болгуӊар келет? Эмне үчүн? Жуптарда сүйлөшүп ,ойлоруӊар менен класста бөлүшкүлө.

Азаматсыӊар, анда эмесе биз кээ бир балдардын кесипти тандоо жөнүндө ойлору менен таанышалы

**2)** **53- көнугүүну карагыла**.

А)Окуп ,түшүнүп,сүйлөмдөрдү уланткыла:

Ал ................ болгусу келет,анткени......

Б)Этиштерди таап, иш-аракетти көптүк түрдө билдиргиле.

М: иштегим келет-иштегибиз келет

( Ватманда жазылган сүйлөмдөрдү,этиш сөздөрдү топтор чынжырча аркылуу текшерип ,акырында өзүлөрүнө оӊдолгон ,толукталган тапшырмалары тиет)

**3)** Эми балдар” Кесипти кантип туура тандоо керек ” деген кеӊешти окуп чыгалы да ,ар бир топтогулар түшүнгөнүӊөрдү айтып бересиӊер.

**Слайд**

***55-көнүгүү***

***Кесипти кантип туура тандоо керек?***

Кесипти туура тандоо үчүн,биринчиден ,өз **мүмкүнчүлүктөрүӊөрдү** жана **өнөрлөрүӊөрдү** баалоо керек.Көп учурларда силерге жаккан окуу предметтер же **кызыгуулар** кесипти тандоодо **негиз** болушу мүмкүн.

Экинчиден ,**адистерден** кеӊеш,**сунуш** сурап жана алар иштеген жакка барып көрүш керек.Ар кайсы жерлерге барып ,көргөнүӊөрдү салыштыргыла.Силер күткөн нерселерге **дал келдиби** же жокпу деп **талдап көргүлө** .Ата-энеӊер жана мугалимдер менен кеӊешкиле.

Үчүнчүдөн ,өзүӊөрдүн **мүнөзүӊөрдү** жана **темпераментти**,жашоо темпти баалоо

жүргүзгүлө.Тандаган кесип өзүӊөргө туура келиши керек

Белгиленген сөздөрдү окуп жаткан учурда семантизациялап,которуп,синоним,антонимдерин таптыруу керек.

**4**)Балдар,азыркы учурда Кыргызстанга кайсы кесиптер керек деп ойлойсуӊар?

**Кыргызстанга керектүү кесиптер кластер түздүрүү.**

Эми түзгөн кластериӊер менен слайддагы кесиптерди салыштыргыла.

**Слайд: Азыркы учурда Кыргызстанга төмөнкү кесиптер керек**

Тобуӊар менен кеӊешип, бир кесипти тандап алып изилдөө жүргүзгүлө.Таблицаны толтургула. Презентациялагыла.

|  |  |  |
| --- | --- | --- |
| Кесиптин аталышы | Эмне үчүн бул кесип керек? | комментарийлер |
| М: Мугалим | Балдарга билим бериш үчүн | Мугалимсиз элдер сабатсыз болгон |
|  | Элдер сабаттуу болуш үчүн | Сабатсыз элдин малдан айырмасы аз болот |
|  | Сабаттуу элдин жашоосу жакшы болот | Мугалимдин эмгеги начар бааланат,жумушу аябай оор,көп эмгектенүү керек. |
|  |  | Эмгек акысы да аябай аз. |
| Корутунду: Кыргызстанга.......кесиби керек,анткени...... |  |  |

**Жыйынтыктоо:** балдар,бүгүнкү сабакта силер эмнеге үйрөндүӊөр? Айтып бергилечи.

* Кесипти тандоо жөнүндөгү ойлорду окудук.
* Этиш сөздөрдү таптык,иш –аракетти көптүк түрдө билдире алдык.
* Кесипти туура тандоо тууралуу кеӊешти окуп ,түшүндүк.
* Кыргызстанга кайсы кесиптер керек экендиги жөнүндө изилдөө жүргүздүк.
* Бүгүнкү сабак силердин кесип тандоо жөнүндөгү ойлоруӊарга өзгөртүүлөрдү киргиздиби?

**Үй тапшырмасы**: ***Тандаган кесибиӊердин татыктуу ээси болдуӊар дейли.Буга кантип жетишкениӊер жөнүндө журналисттин суроосуна жооп жазып келесиӊер.***



